b'\n_START_ARTICLE_\nHasunska kultura\n_START_PARAGRAPH_\nHasunska kultura je kamenodobna arheolo\xc5\xa1ka kultura, ki se je razvila v severni Mezopotamiji v poznem 6. tiso\xc4\x8dletju pr. n. \xc5\xa1t.. Ime je dobila po tipskem najdi\xc5\xa1\xc4\x8du Tell Hassuna v Iraku. Drugo pomembno najdi\xc5\xa1\xc4\x8de je Tell Shemshara._NEWLINE_Okrog leta 6000 pr. n. \xc5\xa1t. so se ljudje naselili na vzno\xc5\xbejih gora v najsevernej\xc5\xa1i Mezopotamiji, kjer je bilo dovolj de\xc5\xbeja, da so lahko kmetovali brez namakanja polj. Bili so prvi poljedelci na skrajnem severu Mezopotamije. Izelovali so lon\xc4\x8denino iz svetle gline z rde\xc4\x8dkasto \xc4\x8drtasto poslikavo v hasunskem slogu, ki je zamenjala prej\xc5\xa1njo grobo izdelano lon\xc4\x8denino._NEWLINE_Ljudje so \xc5\xbeiveli v majhnih vaseh ali zaselkih, velikih 2 do 8 oralov (0,8 \xe2\x80\x93 3,2 ha). V Tell Hassuna so bila bivali\xc5\xa1\xc4\x8da zgrajena okoli odprtega osrednjega dvori\xc5\xa1\xc4\x8da. Poljedelski na\xc4\x8din \xc5\xbeivljenja dokazuje najdeno orodje \xe2\x80\x93 ro\xc4\x8dne sekire, srpi, mlinski kamni, ko\xc5\xa1are, kru\xc5\xa1ne pe\xc4\x8di in \xc5\xa1tevilne kosti doma\xc4\x8dih \xc5\xbeivali._NEWLINE_\xc5\xbdenska figurice so bile povezane z bogoslu\xc5\xbejem. Pogrebni vr\xc4\x8di, v katerih so na\xc5\xa1li ostanke hrane, ka\xc5\xbeejo, da so verjeli v posmrtno \xc5\xbeivljenje. Podobnost keramike s tisto, ki so jo odkrili je Jerihu, ka\xc5\xbee, da je bila kultura zelo raz\xc5\xa1irjena.'